Alpha Regio

Alpha Regio   250 px A imaxe amosa unha porción de Alpha Regio nunha perspectiva en 3D. Tipo de accidente xeolóxico Regio Accidente xeolóxico de Venus Diámetro 1897 km 
1.300 km  Altitude 1–2 km Coordenadas  25,5° S 0,3° E

Alpha Regio é unha rexión do planeta Venus que ten máis de 1300 quilómetros de diámetro e que está centrada nas coordenadas 25,5° S 0,3° E. Foi descuberta e bautizada por Dick Goldstein no ano 1964.Butrica, Andrew J., SP-4218 To See the Unseen, Chapter 5: Normal Science , NASA, 1996 O nome foi aprobado pola Unión Astronómica Internacional entre os anos 1976 a 1979.Butrica, Andrew J., SP-4218 To See the Unseen, Chapter 6: Pioneering on Venus and Mars , NASA, 1996 Os Maxwell Montes, Alpha Regio, e Beta Regio son as únicas tres excepcións á regra de que tódolos accidentes xeolóxicos de Venus levan nomes femininos, xa sexan de deidades femininas ou mulleres famosas.

A superficie da rexión é coñecida coma Tessera, este tipo de terreo está moi deformado e as fisuras que percorreren este tipo de terreos van en tódalas direccións e están moi pouco distanciadas entre si, dándolle ó terreo un aspecto de mosaico ou parquet; o termo provén do grego, que significaría “baldosa” ou laxa (lousa) e foille asignado polos investigadores asignados ó programa da Venera 15 e Venera 16 (as imaxes amosaban un terreo semellante o parquet dos pisos). Coma tódalas rexións de tipo tessera, está rexión está por elevada sobre as rexións circundantes, cunha elevación de entre 1–2 km, está tamén fortemente deformada polo que semella unha acción de pregamento por contracción. Tamén cabe subliñar, que coma en moitas rexións do tipo tessera, as planicies volcánicas circundantes semellante ter fluído ó redor das marxes da Alpha Regio, o cal significaría que está planicies son máis novas que Alpha Regio.

No mapa infravermello feito pola sonda orbital Venus Express, pódese apreciar que as rochas da planicie de Alpha Regio son máis brillantes e semellan ser máis vellas, comparadas coa meirande parte do planeta. Na terra, este tipo de rochas brillantes no infravermello, son normalmente de granito e forman parte dos continentes.

Notas

Véxase tamén

Outros artigos
Beta Regio

Categoría:Venus